Ανακοίνωση της Επιτροπής προς το Συμβούλιο σχετικά με την συνδρομή που πρέπει να καταβληθεί στο Ταμείο Προώθησης του Διεθνούς Ελαιοκομικού Συμβουλίου (ΔΕΣ) για την εκστρατεία πληροφόρησης 1999/2000 που έχει ως στόχο την αύξηση της κατανάλωσης ελαιολάδου και επιτραπέζιας ελιάς σε τρίτες χώρες

Ανακοίνωση της Επιτροπής προς το Συμβούλιο

σχετικά με την συνδρομή που πρέπει να καταβληθεί στο Ταμείο Προώθησης του Διεθνούς Ελαιοκομικού Συμβουλίου (ΔΕΣ) για την εκστρατεία πληροφόρησης 1999/2000 που έχει ως στόχο την αύξηση της κατανάλωσης ελαιολάδου και επιτραπέζιας ελιάς σε τρίτες χώρες

1. Το άρθρο 11, παράγραφος 1, του κανονισμού αριθ. 136/66/ΕΟΚ (1) του Συμβουλίου, περί δημιουργίας κοινής οργανώσεως αγοράς στον τομέα των λιπαρών ουσιών, όπως τροποποιήθηκε από τον κανονισμό αριθ. (ΕΚ) 1638/98 (2), επιτρέπει στην Κοινότητα να πραγματοποιεί, άμεσα ή έμμεσα, ενέργειες ενημέρωσης καθώς και άλλες ενέργειες που αποσκοπούν στην προώθηση, στα κράτη μέλη ή σε τρίτες χώρες, της κατανάλωσης ελαιολάδου και επιτραπέζιας ελιάς που παράγονται στην Κοινότητα.

(1) ΕΕ 172 της 30.9.1966, σ. 3025/66.

(2) ΕΕ L 210 της 28.7.1998, σ. 32.

Το άρθρο 11, παράγραφος 2, του ιδίου αυτού κανονισμού αριθ. 136/66/ΕΟΚ ζητείται από την Επιτροπή να ανακοινώσει στο Συμβούλιο το πρόγραμμα ενεργειών που προτίθεται να αναλάβει κατά τη διάρκεια της ή των επομένων περιόδων.

2. Ως πλήρες μέλος της Διεθνούς Συμφωνίας για το Ελαιόλαδο και τις Επιτραπέζιες Ελιές (AIHOOT), που έχει υπογραφεί στην Γενεύη το 1986, που ανανεώθηκε για πέντε έτη από την 1η Ιανουαρίου 1994 και παρατάθηκε για δύο έτη μέχρι τις 31 Δεκεμβρίου 2000, η Κοινότητα πρέπει να καταβάλλει συνδρομή κάθε έτος στο Ταμείο Προώθησης του Διεθνούς Ελαιοκομικού Συμβουλίου (ΔΕΣ) που αποσκοπεί στην αύξηση της κατανάλωσης ελαιολάδου και επιτραπέζιας ελιάς στις τρίτες χώρες.

Κατά την κατάρτιση του προϋπολογισμού 1999, η βασική αρχή της συνδρομής είχε ληφθεί υπόψη στο κεφάλαιο B1-38 : ενέργειες προώθησης.

3. Εδώ και πολλά έτη, η Κοινότητα καταβάλλει μία υποχρεωτική συνδρομή και μία εθελοντική συμβολή. Το ποσό αυξήθηκε κατά την διάρκεια των ετών και το 1998 ήταν ίσο με 5 970 450 EUR για πρόγραμμα του οποίου το συνολικό κόστος ανερχόταν σε 6 109 400 EUR.

Το εν λόγω πρόγραμμα αφορά κυρίως ενέργειες πληροφόρησης, κατάρτισης και έρευνας που πραγματοποιήθηκαν σταδιακά σε διάφορες τρίτες χώρες.

Οι ενέργειες προώθησης ξεκίνησαν στην αγορά των Ηνωμένων Πολιτειών (1983/84) και συνεχίστηκαν στην Αυστραλία (1989/90) και στην Ιαπωνία (1991/92). Από τότε, εκστρατείες προώθησης πραγματοποιήθηκαν στον Καναδά (1994/95), στην Αργεντινή (1994/95), στην Ταϊλάνδη (1996/97), στην Νότιο-Ανατολική Ασία (Ταϊβάν 1998/99) και στη Βραζιλία (1998/99).

Λαμβάνοντας υπόψη, αφενός, τα πολύ θετικά αποτελέσματα σε όρους αύξησης της κατανάλωσης ελαιολάδου στις χώρες που επωφελούνται από τα προγράμματα προώθησης του ΔΕΣ (βλ. πίνακα στον παράρτημα) και, αφετέρου, τις προοπτικές εξέλιξης της προσφοράς ελαιολάδου στην Κοινότητα, η Επιτροπή εκτιμά ότι είναι αναγκαίο να συνεχιστούν, παράλληλα με τις εκστρατείες που πραγματοποιούνται στην Κοινότητα, οι δραστηριότητες προώθησης σε ορισμένες τρίτες χώρες μέσω του Διεθνούς Ελαιοκομικού Συμβουλίου.

Για το λόγο αυτό, προτείνεται να συνεχιστεί η στήριξη του Ταμείου Προώθησης με τη χρηματοδοτική συνδρομή για την περίοδο 1999/2000.

4. Τον Ιούλιο 1998, το Διεθνές Ελαιοκομικό Συμβούλιο (ΔΕΣ) διαβίβασε στην Επιτροπή το πρόγραμμα ενεργειών που πρόκειται να εφαρμοστούν κατά την περίοδο 1999/2000 (από τον Μάρτιο 1999 μέχρι τον Φεβρουάριο 2000), καθώς και την κατανομή του σχεδίου του προϋπολογισμού που είναι αναγκαίος για τη χρηματοδότηση των εν λόγω ενεργειών.

Οι βασικές κατευθυντήριες γραμμές του εν λόγω προγράμματος αφορούν:

- ενέργειες προώθησης, δημοσίων σχέσεων και πληροφόρησης (επιστημονικής, διαιτολογικής και γαστρονομικής) στις ανωτέρω τρίτες χώρες,

- τη συνέχιση των επιστημονικών ερευνών καθώς και την διάδοση των αποτελεσμάτων των ερευνών που έχουν πραγματοποιηθεί,

- την παραγωγή ενημερωτικού υλικού και την διανομή του σε διεθνείς εκδηλώσεις σε διάφορες χώρες,

- έρευνες αγοράς και μελέτες αξιολόγησης των προγραμμάτων που εφαρμόζονται.

Το κόστος του προγράμματος που υποβλήθηκε από το ΔΕΣ ανέρχεται σε 6 148 950 EUR.

Η κατανομή ανά μεγάλα κεφάλαια είναι η ακόλουθη:

- // ενέργειες σε τρίτες χώρες // 4 325 400 EUR

- // επιστημονικές έρευνες // 400 000 EUR

- // διάδοση των αποτελεσμάτων // 171 000 EUR

- // παραγωγή υλικού και διεθνείς εκδηλώσεις // 510 000 EUR

- // έρευνες αγοράς/αξιολόγηση // 120 000 EUR

- // άλλα (ελαιόλαδο, ποιότητα ελέγχου, κτλ.) // 622 550 EUR

// 6 148 950 EUR

5. Η Επιτροπή εξέτασε το σχέδιο του προγράμματος το οποίο αποτελεί τη συνέχεια των ενεργειών που έχουν πραγματοποιηθεί προηγουμένως. Η στρατηγική φαίνεται καλά προσαρμοσμένη στους στόχους και τα προτεινόμενα μέτρα κατάλληλα για τη στρατηγική.

Εξάλλου, οι μελέτες αξιολόγησης που πραγματοποιήθηκαν κατά τη διάρκεια των τελευταίων ετών επιβεβαιώνουν την αποτελεσματικότητα των ενεργειών που πραγματοποιήθηκαν.

Ωστόσο, λαμβανομένης υπόψη της εξέλιξης της οικονομικής και χρηματοδοτικής κατάστασης στις σχετικές περιφέρειες, λόγω της σημαντικής υποτίμησης ορισμένων νομισμάτων και για λόγους καλής οικονομικής διαχείρισης, η Επιτροπή εκτιμά ότι δικαιολογείται η μείωση (σε ευρώ) των πόρων που χορηγούνται για τις ενέργειες που πρόκειται να πραγματοποιηθούν στις εν λόγω τρίτες χώρες, χωρίς να τεθεί σε κίνδυνο η αποτελεσματικότητα των εν λόγω ενεργειών. Η εν λόγω μείωση κυμαίνεται μεταξύ 3% (ζώνη δολαρίου), 8% (Ιαπωνία και Βραζιλία) και 14% (Νότιο-Ανατολική Ασία).

Συνεπώς, ο προτεινόμενος συνολικός προϋπολογισμός που προτείνεται από το ΔΕΣ, πρέπει να προσαρμοστεί ως εξής:

- // ενέργειες σε τρίτες χώρες * // 4 054 000 EUR

- // επιστημονικές έρευνες // 400 000 EUR

- // διάδοση των αποτελεσμάτων // 171 000 EUR

- // παραγωγή υλικού και διεθνείς εκδηλώσεις // 474 950 EUR

- // έρευνες αγοράς/αξιολόγηση // 120 000 EUR

- // άλλα (ελαιόλαδο, ποιότητα ελέγχου, κτλ.) // 616 450 EUR

// 5 836 400 EUR

6. Το ποσό που αναφέρεται ανωτέρω, καλύπτεται από:

* υποχρεωτική συνδρομή των μελών του ΔΕΣ ύψους 500 000 EUR (εκ μέρους της Κοινότητας ανέρχεται σε 405 050 EUR, κατ’εφαρμογή της μεθόδου κατανομής που προβλέπεται από τη συμφωνία),

* εθελοντική συνδρομή της Κοινότητας ύψους 5 301 400 EUR κατ’ανώτατο όριο,

* πρόβλεψη εσόδων 35 000 EUR που προέρχονται από πωλήσεις δημοσιεύσεων του ΔΕΣ.

Κατά συνέπεια, η συνολική χρηματοδοτική συνδρομή της Κοινότητας για την περίοδο 1999/2000 θα ανέλθει σε 5 706 450 EUR, δηλαδή παρουσιάζει μείωση κατά 4,4 % σε σχέση με τη συνολική συνδρομή της προηγούμενης περιόδου 1998/99 (5 970 450 EUR).

Ωστόσο, λόγω της εφαρμογής εισαγωγικού δασμού από τις αρχές της Αργεντινής, η Επιτροπή εκτιμά ότι δεν είναι σκόπιμο, επί του παρόντος, να συνεχιστούν οι ενέργειες προώθησης στη χώρα αυτή.

Επομένως, εάν η κατάσταση αυτή δεν αλλάξει πριν από την αρχή της επόμενης περιόδου (1η Μαρτίου 1999), το ποσό που είναι διαθέσιμο για τη χώρα αυτή μπορεί να χρησιμοποιηθεί για την ενίσχυση άλλων ενεργειών που προβλέπονται στο πρόγραμμα, με εξαίρεση τις ενέργειες που πρόκειται να πραγματοποιηθούν στις χώρες παραγωγής.

Αντιθέτως, σε περίπτωση κατάργησης του εν λόγω μέτρου στην Αργεντινή, η Επιτροπή μπορεί να επιτρέψει τη συνέχιση των δραστηριοτήτων προώθησης του ΔΕΣ στην Αργεντινή.

_______________

* Προϋπολογισμός 302 000 EUR προβλέπεται για τις ενέργειες που πρόκειται να πραγματοποιηθούν στην Αργεντινή.

Eξέλιξη της κατανάλωσης βάσει των δεδομένων εισαγωγής

(1 000 τόνοι)

>ΘΕΣΗ ΠIΝΑΚΑ>